15. ΑΝΑΓΚ.ΝΟΜΟΣ υπ’ αριθ. 1638 της 24 Φεβρ./3 Μαρτ. 1939 Περί πωλήσεως γραμματοσήμων και ταχυδρομικών ενσήμων εις Μουσεία, Αρχαιολογικούς χώρους και Τουριστικά περίπτερα. Άρθρ.1.-1.Επιτρέπεται εις τον Υπουργόν της Συγκοινωνίας όπως αναθέτη την λιανικήν πώλησιν ταχυδρομικών ενσήμων εντός των Μουσείων, των Αρχαιολογικών Χώρων και Τουριστικών Περιπτέρων εις υπαλλήλους, οριζομένους υπό των Υπουργείων, εις την αρμοδιότητα των οποίων υπάγονται οι υπάλληλοι ούτοι. 2.Εις τους μεταπωλητάς τούτοις χορηγείται παρά των Τ.Τ.Τ. Γραφείων Εξαρτήσεώς των παγία προκαταβολή εις γραμματόσημα και ταχυδρομικά ένσημα, το ποσόν της οποίας, μη δυνάμενον να υπερβή τας δραχ. 1.500, ορίζεται εκάστοτε δι’ αποφάσεως του Υπουργού της Συγκοινωνίας. Δια της αυτής αποφάσεως ορίζεται και το Τ.Τ.Τ. Γραφείον Εξαρτήσεως, το χορηγούν την παγίαν προκαταβολήν ταύτην. Άρθρ.2.-1.Οι υπάλληλοι Μουσείων και Τουριστικών Περιπτέρων κλπ., εις ους εχορηγήθη παγία προκαταβολή εις ταχυδρομικά ένσημα, κατά τα ανωτέρω, θεωρούνται δημόσιοι υπόλογοι και υπάγονται εις τας σχετικάς περί τούτων διατάξεις. 2.Ούτοι υποχρεούνται να πωλώσιν γραμματόσημα και λοιπά ένσημα εις την ονομαστικήν των αξίαν. Δια την υπέρ την ονομαστικήν αξίαν πώλησιν γραμματοσήμων και ταχυδρομικών ενσήμων, επιβάλλεται εις τους παραβάτας παρά του Υπουργού της Συγκοινωνίας, μετά κλήσιν εις απολογίαν, πρόστιμον δραχ. 50-500, ασκουμένης και πειθαρχικής διώξεως του υπαιτίου παρά του αρμοδίου Υπουργείου. Άρθρ.3.-1.Εις τους ανωτέρω μεταπωλητάς, δύναται να χορηγήται παρά της Ταχυδρομικής Υπηρεσίας χρονολογικόν σήμαντρον προς σφράγισιν της συνήθους αλληλογραφίας των επισκεπτών. 2.Αι ενδείξεις και αι τυχόν ειδικαί παραστάσεις των εν λόγω χρονολογικών σημάντρων καθορίζονται παρά του Υπουργείου Συγκοινωνίας, εν συνεννοήσει μετά των Υπουργείων Θρησκευμάτων και Εθνικής Παιδείας και Τύπου και Τουρισμού. 3.Ο τρόπος διαχειρίσεως της κατατιθεμένης εις τα Μουσεία και Τουριστικά Περίπτερα αλληλογραφίας ορίζεται εκάστοτε δι’ αποφάσεως του Υπουργείου Συγκοινωνίας. Εις τους, κατά τα ανωτέρω, μεταπωλητάς, παρέχεται ως αμοιβή ποσοστόν 10% επί της αξίας των καταναλισκομένων παρ’ αυτών γραμματοσήμων και ταχυδρομικών ενσήμων. Η τοιαύτη αμοιβή δεν δύναται να είναι ανωτέρα των 150 δραχμών μηνιαίως, εκκαθαρίζεται δε και εντέλλεται καθ’ α θέλει ορίζει απόφασις των Υπουργών Συγκοινωνίας και Οικονομικών. 